*Pielikums*

*Madonas novada un Varakļānu novada pašvaldības policijas*

*rīkojumam Nr. MVNPP/1.2/24/4*

**MADONAS NOVADA UN VARAKĻĀNU NOVADA PAŠVALDĪBAS POLICIJAS NOLIKUMS UZ JAUNĀKĀ INSPEKTORA AMATA VIETU MADONAS NOVADA UN VARAKĻĀNU NOVADA PAŠVALDĪBAS POLICIJĀ**

*Izdots saskaņā ar*

 *Pašvaldību likuma 20. panta piekto daļu*

**1. Vispārīgie jautājumi**

1. Šis atklātā konkursa nolikums (turpmāk – nolikums) nosaka kārtību kādā Madonas novada un Varakļānu novada pašvaldības policijā tiek organizēts ārējais konkurss uz vakanto Madonas novada un Varakļānu novada pašvaldības policijas (turpmāk – PP) jaunākā inspektora amatu (uz nenoteiktu laiku) (profesijas kods pēc klasifikatora 3355 32) (viena amata vienība), (turpmāk – konkurss).
2. Konkursa mērķis ir izvēlēties atbilstošāko kandidātu šī nolikuma 1.punktā norādītajam amatam.
3. Konkursa uzdevums ir izvērtēt konkursa dalībnieku profesionālo atbilstību nolikuma 1.punktā norādītajam amatam.

**2. Konkursa noteikumi**

1. Konkursu organizē Madonas novada un Varakļānu novada pašvaldības policija.
2. Informāciju par konkursu ievieto pašvaldību tīmekļvietnēs www.madona.lv, www.varaklani.lv, Nodarbinātības valsts aģentūras tīmekļvietnē www.nva.gov.lv un tiešsaistes sociālā tīkla tīmekļvietnē Facebook.
3. Pretendentiem, kuri piesakās uz nolikuma 1.punktā norādīto amatu, papildus pašvaldības policijas darbinieka prasībām, kuras norādītas likuma “Par policiju” 21. panta pirmajā daļā, tiek izvirzītas šādas izglītības un profesionālās pieredzes prasības:
	1. vismaz vidējā izglītība, vēlams 1.līmeņa augstākā profesionālā izglītība tiesību zinātnē;
	2. normatīvo aktu, kas reglamentē Pašvaldības policijas darbu un pašvaldības pieņemto saistošo noteikumu pārzināšana;
	3. pārzināt vispārējās un speciālās lietvedības prasības;
	4. pārzināt normatīvo aktu prasības attiecībā uz informāciju (datu) izmantošanu, sniegšanu un aizsardzību;
	5. labas saskarsmes un komunikācijas prasmes;
	6. konfliktsituāciju risināšanas prasmes;
	7. prasme patstāvīgi organizēt darbu savas kompetences ietvaros;
	8. teicamas latviešu valodas prasmes;
	9. prasme strādāt ar datoru (interneta lietošana, e-pasta pārvaldība, MS Office programmas,  u.c. sistēmas). Prasme strādāt ar Administratīvo pārkāpumu procesu atbalsta sistēmu (APAS);
	10. nevainojama reputācija;
	11. laba fiziskā sagatavotība;
	12. vēlama 3 gada profesionālā pieredze valsts vai pašvaldības policijas darbā;
	13. B kategorijas autovadītāja apliecība (autovadītāja stāžs ne mazāk kā 3 gadi).
4. Par priekšrocību tiks uzskatīts, ja pretendentam ir:
	1. darba pieredze policijā vai citās tiesībaizsardzības iestādēs;
	2. augstākā izglītība, par priekšrocību tiks uzskatīta tiesību zinātnēs;
5. Iesniedzamie pieteikuma dokumenti:
	1. pieteikuma anketa;
	2. dzīves un darba gaitu apraksts (CV);
	3. izglītību un kvalifikāciju apliecinošu dokumentu kopijas (ja izglītība iegūta ārvalstīs, pievieno dokumentu par tās akadēmisko atzīšanu Latvijā);
	4. ja kādā no iesniedzamajiem dokumentiem ir cits personas uzvārds un/vai vārds, tad jāiesniedz uzvārda/vārda maiņu apliecinoša dokumenta kopija;
	5. pretendenti papildus var iesniegt:
		1. atsauksmes vai ieteikuma vēstules no iepriekšējās vai esošās darba vietas vai CV norādīt personas, kuras var sniegt rekomendācijas;
		2. citu dokumentu kopijas (apliecības, sertifikātus), kuras pretendenti uzskata par nepieciešamām (nozīmīgām).
6. Pieteikumu ar norādi, *“Pieteikums konkursam uz Madonas novada un Varakļānu novada pašvaldības policijas jaunākā inspektora amatu”*, sūtīt uz e-pastu: pasvaldibaspolicija@madona.lv parakstītu ar drošu elektronisko parakstu vai pa pastu: Madonas novada un Varakļānu novada pašvaldības policija, “Jurģkalni”, Lazdona, Lazdonas pagasts, Madonas novads, LV-4824, vai personīgi, darba dienās darba laikā (iepriekš piesakoties pa tālruni 28302805).
7. Pieteikums jāiesniedz vai jānodrošina tā iesūtīšana līdz 2024. gada 4.martam, plkst. 16.00.
8. Ja pretendents konkursa sludinājumā norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.
9. Iesniedzot pieteikumu un tam pievienotos dokumentus, pretendents apliecina, ka piekritis konkursa noteikumiem.
10. Pēc nepieciešamības pretendentam var pieprasīt uzrādīt dokumentu oriģinālus, kas apliecina pretendenta pieteikumā norādītās informācijas patiesumu un atbilstību.
11. Jebkāds konkursa pretendenta mēģinājums iespaidot komisijas locekļus līdz lēmuma paziņošanai par konkursa rezultātiem var būt par pamatu pieteikuma noraidīšanai.
12. Komisija sazināsies tikai ar tiem pretendentiem, kuri ir iesnieguši nepieciešamos dokumentus, atbilst likuma “Par policiju” 21. panta pirmās daļas prasībām un tiek aicināti dalībai konkursa otrā kārtā (vispārējās fiziskās sagatavotības pārbaude).

**3. Konkursa komisijas un tās darba organizācija**

1. Konkursa vērtēšanas komisija (turpmāk – komisija) ir izveidota ar Madonas novada pašvaldības izpilddirektora rīkojumu “Par pretendentu atlases komisijas izveidošanu”. Komisijas sastāvs var tikt mainīts gadījumā, ja tam ir objektīvs iemesls.
2. Komisijas priekšsēdētājs sasauc komisijas sēdes, nosakot to norises vietu un laiku, kā arī vada komisijas sēdes. Ja komisijas sēdē nepiedalās tās priekšsēdētājs, tad komisijas locekļi no sava vidus ar vienkāršu balsu vairākumu ievēl komisijas vadītāju.
3. Komisijas sēdes ir slēgtas.
4. Komisija ir tiesīga pieņemt lēmumu, ja sēdē piedalās vismaz 2 (divi) komisijas locekļi.
5. Konkurss notiek trijās vai vairāk kārtās:
	1. pretendentu iesniegto dokumentu pārbaude un atbilstība likuma “Par policiju” 21. panta pirmās daļas prasībām (pirmā kārta);
	2. vispārējās fiziskās sagatavotības pārbaude, saskaņā ar šī nolikuma pielikumu Nr.1 “Noteiktās vispārējās fiziskās sagatavotības prasības pašvaldības policijas amata pretendentiem” (otrā kārta);
	3. intervijas ar pretendentiem (trešā kārta);
	4. komisijai ir tiesības organizēt papildu kārtu, definējot uzdevumu.
6. Vispārējās fiziskās sagatavotības pārbaudes norises laiku nosaka komisijas priekšsēdētājs. Vispārējās fiziskās sagatavotības pārbaudes norises laiku un vietu telefoniski paziņo pretendentiem, kuri izturējuši pirmo atlases kārtu.
7. Interviju norises laiku nosaka komisijas priekšsēdētājs. Interviju norises laiku un vietu telefoniski paziņo pretendentiem, kuri izturējuši pirmo un otro atlases kārtu un tiek aicināti uz interviju.
8. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas priekšsēdētāja balss. Komisijas priekšsēdētājam savs lēmums ir jāpamato un tas tiek ierakstīts protokolā. Komisijas priekšsēdētājs var lemt par papildus izvērtēšanas rīkošanu nākamajā kārtā.
9. Komisija sagatavo konkursa norises noslēguma protokolu, kurā norāda konkursā uzvarējušo personu darba tiesisko attiecību nodibināšanai, sēdes protokolus paraksta visi klātesošie komisijas locekļi un priekšsēdētājs.

**4. PP jaunākā inspektora galvenie amata pienākumi**

1. Jaunākā Inspektora galvenie amata pienākumi:
2. Nodrošināt sabiedrisko kārtību Madonas novada un Varakļānu novada administratīvajā teritorijā, aizsargāt personu dzīvību, veselību, tiesības, īpašumu, sabiedrības un valsts intereses no prettiesiskiem apdraudējumiem;
3. Nekavējoties reaģēt uz informāciju un izbraukt uz notikumu par likumpārkāpumiem, tiesībpārkāpumiem vai arī citiem notikumiem;
4. Novērst un pārtraukt administratīvos pārkāpumus, sastādīt protokolus, izskatīt lietas par šiem pārkāpumiem vai nodot tās izskatīšanai pēc piekritības;
5. Sadarboties ar iedzīvotājiem pārkāpumu novēršanā un profilaksē;
6. Konstatējot administratīvu pārkāpumu, uzsāk un nodrošina lietvedību administratīvā pārkāpuma lietā, noteiktajā kārtībā pieņem lēmumus.
7. Veikt personu, transportlīdzekļu vai citas informācijas pārbaudi attiecīgajās informācijas sistēmas datu bāzēs;
8. Pieņemt procesuālos un materiālos, vai izmeklēšanas darbību veikšanā nepieciešamos procesuālos lēmumus saskaņā ar Administratīvās atbildības likumā noteikto kompetenci;
9. Pieņemt lēmumus un veikt visas procesuālās darbības Ceļu satiksmes noteikumu apstāšanās stāvēšanas pārkāpumu jomā;
10. Novērst un pārtraukt likumpārkāpumus, noskaidrot vainīgās personas, veikt fakta konstatāciju, pierādījumu vākšanu un fiksēšanu, pieņemt paskaidrojumus no iesaistītām personām un veikt citas nepieciešamās darbības saskaņā ar iekšējiem un ārējiem normatīviem aktiem;
11. Veikt savas kompetences ietvaros informācijas ievadīšanu un pārbaudi Administratīvo pārkāpumu procesu atbalsta sistēmā (APAS);
12. Uzraudzīt un kontrolēt Madonas novada un Varakļānu novada pašvaldības domes pieņemto saistošo noteikumu izpildi;
13. Piedalīties un uzstāties izglītības iestāžu rīkotajos pasākumos par individuālās drošības tematiku, kā arī pasākumos, kas skar likumpārkāpumu prevenciju;
14. Pārzināt un pielietot aizturēšanas taktiskos un tehniskos paņēmienus;
15. Sniegt neatliekamo palīdzību;
16. Sadarbībā ar citām valsts vai pašvaldību iestādēm (institūcijām) veikt profilaktiskus pasākumus sabiedriskās kārtības ievērošanā;
17. Nodrošināt sabiedrisko kārtību publiskos pasākumos.
18. Pārzina normatīvos aktus, kas nepieciešami darba pienākumu veikšanai (pašvaldības saistošie noteikumi, Administratīvās atbildības likums, nozaru likumi u.c.);

**5. Pieteikumu izskatīšana, vērtēšanas kritēriji, lēmuma pieņemšana**

1. Pirmajā kārtā komisijas pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst likuma “Par policiju” 21. panta pirmās daļas obligātajām kvalifikācijas prasībām.
2. Otrajā kārtā (vispārējās fiziskās sagatavotības pārbaude) komisijas priekšsēdētājs veic pretendentu vispārējās fiziskās sagatavotības pārbaudi, ja pretendents ir izpildījis pirmās kārtas prasības, kuras norādītas nolikuma 8.punktā. Veicot pretendentu vispārējās fiziskās sagatavotības izvērtēšanu, komisijas priekšsēdētājs ievēro šī nolikuma pielikuma Nr.1 “Noteiktās vispārējās fiziskās sagatavotības prasības pašvaldības policijas amata pretendentiem” noteiktos kritērijus un punktu sadalījumu.
3. Trešajā kārtā (intervijā) komisija izvērtē pretendenta atbilstību un profesionālo sagatavotību pēc šādiem kritērijiem:
	1. zināšanas un profesionālā pieredze;
	2. ar pašvaldības policiju darbību saistīto tiesību aktu pārzināšana;
	3. saskarsmes un komunikācijas prasmes;
	4. spēja sniegt kompetentas atbildes uz komisijas jautājumiem;
	5. priekšrocības.
4. Komisijas locekļiem ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi, inovācijām u.c.
5. Intervijas laikā, ievērojot vienlīdzība principu, visiem pretendentiem uzdod vienādus jautājumus. Komisijas locekļi aizpilda pretendentu vērtēšanas veidlapu, sniedzot vērtējumu par katru pretendentu un apliecina to ar parakstu.
6. Komisijas priekšsēdētājs var uzdot citus praktiskus uzdevumus un pārbaudes testus pretendentu izvērtēšanai un atbilstības noteikšanai.
7. Ņemot vērā iesniegto dokumentu izvērtējumu, fiziskā pārbaudījuma un interviju rezultātus, komisija (balsojot) izvēlas izvirzītajām prasībām atbilstošāko pretendentu uz šī nolikuma 1.punktā norādīto amatu un sagatavo lēmumprojektu.
8. Pēc konkursa trešās kārtas rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst amata izvirzītajām prasībām;
	2. noraida visus pretendentus. Komisijas priekšsēdētājs var pieņemt lēmumu par atkārtota pretendentu konkursa organizēšanu.
9. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā piecu darba dienu laikā pēc lēmuma pieņemšanas.

**6. Noslēguma jautājumi**

53. Visi iesniegtie dokumenti paliek Madonas novada un Varakļānu novada pašvaldības policijas rīcībā, tiem tiek piešķirts konfidenciāls raksturs.

54.Ja konkursa norise ir bijusi nesekmīga (nav pieteicies neviens pretendents vai pretendentu profesionālā sagatavotība neatbilst Nolikumā noteiktajām prasībām) un par to pieņemts komisijas lēmums, vai nevienu no komisijas ieteiktiem pretendentiem neizvirza pieņemšanai darbā, var tikt izsludināts atkārtots konkurss.

1. Ja konkursa uzvarētājs atsakās nodibināt darba tiesiskās attiecības, komisija lemj par to, vai nākamais amata kandidāts atzīstams par konkursa uzvarētāju vai par konkursa izbeigšanu bez rezultāta.

*Pielikums Nr.1 pie*

*“Madonas novada un Varakļānu novada pašvaldības policijas nolikums uz jaunākā inspektora amata vietu Madonas novada un Varakļānu novada pašvaldības policijā”*

**Noteiktās vispārējās fiziskās sagatavotības prasības pašvaldības policijas**

**amata pretendentiem**

1. Vispārējās fiziskas sagatavotības prasības nosaka atbilstoši jaunākā inspektora amata pretendenta dzimumam.
2. Inspektora amata pretendenta vispārējās fiziskās sagatavotības pārbaudes organizē šādās disciplīnās:
	1. **vīriešiem**:
		1. 10 x 10 metru atspoles skrējiens,
		2. roku saliekšana un iztaisnošana balstā guļus,
		3. ķermeņa augšdaļas pacelšana un nolaišana (vēdera prese),
		4. tāllēkšana no vietas,
		5. 3000 metru skrējiens( nepiemērotos laika apstākļos disciplīnu var aizstāt ar citu) .
	2. **sievietēm**:
		1. 10 x 10 metru atspoles skrējiens,
		2. roku saliekšana un iztaisnošana balstā guļus,
		3. ķermeņa augšdaļas pacelšana un nolaišana (vēdera prese),
		4. tāllēkšana no vietas,
		5. 1000 metru skrējiens( nepiemērotos laika apstākļos disciplīnu var aizstāt ar citu) .
3. Par katru nokārtoto vispārējās fiziskās sagatavotības prasmes pārbaudes disciplīnu, atbilstoši rezultātam, inspektora amata pretendentam tiek piešķirts šī pielikuma 5.punkta un 6.punkta tabulā norādītais punktu skaits (no 1 līdz 10 punktiem).
4. Vispārējās fiziskās sagatavotības pārbaude ir sekmīgi nokārtota, ja inspektora amata pretendents ir saņēmis vismaz vienu punktu katrā vispārējās fiziskās sagatavotības pārbaudes disciplīnā un kopējais punktu skaits sastāda 20 punktus (kandidātiem vecumā no 18 līdz 35 gadiem) vai 16 punktus (kandidātiem vecumā no 36 gadiem).
5. Vispārējās fiziskās sagatavotības prasības amata pretendentiem - **vīriešiem:**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | 10 x 10 m atspoles skrējiens (sekundes) | Rokusaliekšanauniztaisnošana balstā guļus (reizesdivāsminūtēs) | Ķermeņaaugšdaļaspacelšanaunnolaišana(reizesdivāsminūtēs) | Tāllēkšana no vietas (metri, centimetri) | 3000metruskrējiens(minūtes,sekundes) | Punkti |
| 5.1. | 27,7-28,9 | 18-23 | 22-30 | 1,80 | 15,45­17,00 | 1 |
| 5.2. | 27,4-27,6 | 24-27 | 31-39 | 1,90 | 15,00­15,44 | 2 |
| 5.3. | 27,1-27,3 | 28-31 | 40-51 | 2,00 | 14,30­14,59 | 3 |
| 5.4. | 26,8-27,0 | 32-36 | 52-62 | 2,10 | 14,00­14,29 | 4 |
| 5.5. | 26,5-26,7 | 37-41 | 63-74 | 2,20 | 13,30­13,59 | 5 |
| 5.6. | 25,9-26,4 | 42-46 | 75-82 | 2,30 | 13,00­13,29 | 6 |
| 5.7. | 25,5-25,8 | 47-52 | 83-90 | 2,40 | 12,30­12,59 | 7 |
| 5.8. | 25,1-25,4 | 53-58 | 91-97 | 2,50 | 12,00­12,29 | 8 |
| 5.9. | 24,8-25,0 | 59-64 | 98-105 | 2,60 | 11,30­11,59 | 9 |
| 5.10. | 24,7 un ātrāk | 65 un vairāk | 106 un vairāk | 2,80 | 11,29 un ātrāk | 10 |

6. Vispārējās fiziskas sagatavotības prasības amata pretendentiem - **sievietēm**:

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | 10 x 10 m atspoles skrējiens (sekundes) | Rokusaliekšanauniztaisnošana balstā guļus (reizesdivāsminūtēs ) | Ķermeņaaugšdaļaspacelšanaunnolaišana(reizesdivāsminūtēs) | Tāllēkšana no vietas (metri, centimetri) | 1000metruskrējiens(minūtes,sekundes) | Punkti |
| 6.1. | 29,5-30,0 | 10-14 | 22-26 | 1,50 | 5,21-5,30 | 1 |
| 6.2. | 29,0-29,5 | 15-19 | 27-30 | 1,60 | 5,11-5,20 | 2 |
| 6.3. | 28,5-28,9 | 20-24 | 31-35 | 1,70 | 5,01-5,10 | 3 |
| 6.4. | 27,8-28,4 | 25-26 | 36-45 | 1,75 | 4,51-5,00 | 4 |
| 6.5. | 27,4-27,7 | 27-29 | 46-54 | 1,80 | 4,41-4,50 | 5 |

|  |  |  |  |  |  |  |
| --- | --- | --- | --- | --- | --- | --- |
| 6.6. | 27,1-27,3 | 30-31 | 55-58 | 1,85 | 4,21-4,40 | 6 |
| 6.7. | 26,8-27,0 | 32-35 | 59-62 | 1,90 | 4,11-4,20 | 7 |
| 6.8. | 26,5-26,7 | 36-39 | 63-68 | 1,95 | 4,01-4,10 | 8 |
| 6.9. | 26,1-26,4 | 40-52 | 69-87 | 2,00 | 3,45-4,00 | 9 |
| 6.10. | 26,4 un ātrāk | 53 un vairāk | 88 un vairāk | 2,20 | 3,44 un ātrāk | 10 |

7. Ja pretendenta iegūtais kopējais punktu skaits ir mazāks nekā noteikts 4.punktā, izņēmuma gadījumā, izvērtējot kandidāta personības īpašības, ir pieļaujams virzīt kandidātu tālākai atlasei arī ar mazāku punktu skaitu.